Индекс на документирана информация

РИ-ИСУ-07.01.01.00.00/3-3

**„АСАРЕЛ – МЕДЕТ“ АД – ГР. ПАНАГЮРИЩЕ**

Рег. № 93-00-3811/06.06.2024 г.

**УТВЪРДИЛ:**

**ПРОКУРИСТ:**

**/Г. Костова/**

**Дата:…………………..**

**Техническо задание**

**ОТНОСНО:** **Ремонт на асфалтови пътища през 2024 г.**

**1. Съществуващо положение**

Минно-обогатителен комплекс „Асарел-Медет” АД е разположен на площ от 20 км2, с надморска височина около 1000 м, на 9 км северозападно от гр. Панагюрище и на 90 км югоизточно от гр. София.

Основните пътни артерии, обезпечаващи достъп на хора, материали и механизация до обектите на Комбината и **обект на Техническото задание са:**

- Главен път 1 (ГП-1), започващ от разклон на път III-801 “Вакарел-Панагюрище-Стрелча“ и водещ до КПП-1. Пътят преминава през промплощадкана и продължава в посока площадка „Медет“, преминава през котлована на рудник „Медет“ и достига до път II-37 “Джурово-Златица-Панагюрище-Барутин“. ГП-1 е главната пътна връзка, по която се транспортират хора, машини, материали и готова продукция (концентрат). Дължината на ГП-1 е 20 768 m, а широчината е 10,0m. В участъка от km 17+925 до km 20+768 пътят е изграден частично с една лента за движение, като втората е изпълнена от трошенокаменни материали.

- Главен път 2 (ГП-2), започващ от разклон на път III-801 “Вакарел-Панагюрище-Стрелча“ и водещ до КПП-4 към Хвостохранилище „Люляковица“ Пътят е с дължина 2864 m и широчина 6.0m.

- Ведомствен път 2 (ВП-2), започващ от разклон на ГП-1 и водещ до Пречиствателна станция за дренажни води. Пътят е дълъг 960 m и широк 4,0m.

- Ведомствен път 3 (ВП-3) до инсталация за сорбция. Дължината на пътя е 555m;

- Ведомствен път 13 (ВП-13) с дължина 1667m до екстракция-електролиза;

- Ведомствен път 14 (ВП-14) до Диспечерна, с дължина 700m;

- Ведомствен път ВП-17 с дължина 1700 m;

- Паркинг при АБК-рудник

Асфалтовите пътища се нуждаят от текущ ремонт, предварителни и локални ремонти, с цел запазване на експлоатационните им характеристики и предотвратяване злополуки с МПС.

**2. Условия за същността/цел/, съдържанието/предмет/.**

**2.1. Същност /цел/ на услугата:**

Целта на ТЗ избор на изпълнител на строително-ремонтни работи за предварителен и локален ремонт на участъци от асфалтови пътища, експлоатирани от «Асарел-Медет» АД

**2.2. Съдържание /предмет/ на услугата:**

2.2.1. Извършване на предварителен ремонт на участъци с нарушен/износен износващ пласт;

2.2.2. Изпълнение на пешеходни пътеки с двукомпонентен студен пластик, включително грундиране със специализиран грунд за износени асфалтови настилки и светлоотразителни перли

2.2.3. Нанасяне на маркировка (осова линия) до 2 200 m2;

**3. Обем на услугата. Основни технико-технологични параметри. Специфични изисквания към услугата.**

**3.1. Обхват и обем на строително-ремонтните работи за обекта**

За реализиране на задачата е необходимо да се изпълнят всички предвидени строително-ремонтни работи, описани в **Приложение №1** – Количествена сметка.

3.1.1. Извършване на предварителен ремонт на участъци с нарушен/износен износващ пласт, на площ до 3000 m2 както следва:

При извършване на превантивен ремонт /кръпки/ се изпълняват следните видове СМР: очертаване на компрометирания участък, изрязване на кръпката с фугорезачка или фрезоване на дупките в **прави линии успоредни и перпендикулярни на оста на пътя**, почистване от натрошения материал, почистване на основата, продухване със сгъстен въздух на основата, битумен разлив за връзка, полагане на плътна асфалтобетонова смес, при необходимост на два пласта, уплътняване на кръпката с валяк, обработка на контактните фуги между стар и нов асфалтобетон и извозване на строителните отпадъци.

Този вид ремонт се извършва в участъци с дупки, мрежести пукнатини и коловози с дълбочина до 5 cm.

Заливане на пукнатини с полимермодифициран битум на други участъци от настилката - 1000 m;

След извършване на предварителните ремонти, преходът „стара настилка-ремонтиран участък-стара настилка” да става без удар, плавно и усещането за кръпки да се сведе до минимум.

3.1.2. Изпълнение на пешеходни пътеки с двукомпонентен студен пластик, включително грундиране със специализиран грунд за износени асфалтови настилки и светлоотразителни перли на площ до 200m2.

3.1.3. Нанасяне на маркировка (осова линия и острови) с трайна боя "Студен пластик" - 2200 m2;

**3.2. Материали за изпълнение:**

- Асфалтова смес за износващ слой и асфалтови пластове под износващия слой;

- Течен полимермодифициран битум за заливане на фуги и пукнатини;

- Боя студен пластик за ръчно нанасяне (пешеходни пътеки);

- Светлоотразителни перли;

- Боя студен пластик за машинно нанасяне (осова линия).

Влаганите материали на обекта трябва да бъдат с необходимата здравина и дълготрайност, необходими за целите, за които ще бъдат използвани. За всички вложени материали трябва да се представят спецификации, сертификати и декларации за съответствие на влаганите материали. Всяко изделие трябва да е окомплектовано със сертификат.

**3.3. Специфични изисквания за изпълнение на задачата:**

Кандидатите трябва да имат предвид при изготвяне на своето предложение и да дадат необходимата информация за специфичните условия на **Възложителя**, подробно описани в **Приложение №8**.***В това приложение не се нанасят конкретни цени.***

Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в Приложение №8 като по този начин се гарантира, че те могат да осигурят тези изисквания на Възложителя, като разходите за това трябва да се предвидят в отделните единични цени за видовете СРР в Приложение №1.

**Относно отпадъците генерирани на обекта:**

* Строителните отпадъци да се извозват на регламентираните депа;
* При сключване на договор с бъдещия **ИЗПЪЛНИТЕЛ**, същият ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт;
* Фирмата оферент е длъжна да осигури и изпълни условията по „НАРЕДБА за управление на строителните отпадъци и за влагане на рециклирани строителни материали” и да подпише декларация за управление на строителните отпадъци – **Приложение №9**;
* Всички разходи свързани с управление на отпадъците да се предвидят от оферентите като интегрирани такива в отделните цени за видовете СРР поПриложение № 1.

**4. Изисквания към оферентите за подготовка, изготвяне и комплектоване на Офертната документация:**

**4.1. Финансова част** – към офертата трябва да се приложи:

1. Предложения за крайни единични „твърди” цени по видове работи, като в единичните цени за даден вид дейност са включени всички съпътстващи дейности и операции. Посочените единични цени трябва да останат такива за целия пероид на строителството, отчитайки инфлационни и др. процеси, влияещи пряко върху формирането им, като например осигуряване на подходи, извършване на различни замервания, предвиждане на всички товаро–разтоварни и транспортни работи за влаганите материали и др. ресурси – франко обекта, за демонтираните отпадни материали и отпадъци - франко съответен склад или сметище, съобразно характера им, и др. подобни обезпечаващи извършването на дейностите по **Приложение №1**.
2. Цени на основни видове материали – **Приложение №2**
3. Предложение за елементи за ценообразуване на видове работи, възникнали в процеса на работа и невключени в **Приложение №1** (попълват се в **Приложение №3**) .
4. Обща рекапитулационна стойност за услугата, лева без ДДС. Условия за разплащане и начин на разплащане /аванс и др./. Начин за гарантиране на аванса. – **Приложение №4**
5. Фирмен ценоразпис на цените на машиносмени на ползваната механизация с включени допълнителни разходи и печалба.

**4.2 Техническа част –** към офертата трябва да се приложи**:**

1. **Приложение №5** – Пакет условия, свързани със срока за изпълнение на обекта и **Приложение №6** – „Общ срок за изпълнение на услугата”.
2. При попълването на тези приложения кандидатите да отчетат следната **етапност** при сроковете за реализация на СРР:

|  |  |  |  |
| --- | --- | --- | --- |
| № | Етапи /междинни срокове в кал.дни/ | Документи по образец | Важни дати |
| 1. | Откриване на строителна площадка на обекта | Протокол обр.2 | Датата на подписан акт обр.2 се счита за «**Начало»** на срок за изпълнение |
| 2. | Готовност за започване и период за мобилизация |  |  |
| 3. | Период на СРР |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита «**Край**» на срок за изпълнение |

При разработката на тези приложения кандидатите да посочат:

* Срока за изпълнението на същинските СРР – при следните условия за организиране на работния режим:

√ двусменен 16-часов работен ден ;

√ непрекъснат работен режим /без прекъсване в почивни дни/ .

* ПЕРСОНАЛЪТ- брой технически и работнически състав, който ще бъде ангажиран за изпълнението на СРР на обекта при горепосочените работни условия;
* Краен срок за предаване на обекта ( като условна дата).

**ИЗПЪЛНИТЕЛЯТ** да даде срок за изпълнение на СРР за обекта в календарни дни за пълния обем по наличната документация и КСС /**Приложение №1**/.

Всички срокове да бъдат посочени в **КАЛЕНДАРНИ ДНИ**.

1. Гаранционен срок за качествено извършена работа – **Приложение №7.**
2. Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта - **Приложение №8.**
3. Декларация за спазване на изискванията за «управление на строителните отпадъци», съгласно действащата нормативна уредба - **Приложение №9.**
4. Проекто-договор /не се попълва, само се парафира и подпечатва всяка страница като свидетелство, че оферентът е запознат с условията по него/. Бележки към проекто-договора НЯМА да се приемат в последващи етапи от проучването. – **Приложение №10.**
5. Декларация за срок на валидност – **Приложение №11.** Да се посочи срок на валидност на офертата не по-малък от 120 календарни дни.
6. Административни сведения, точен адрес, имената на лицата за контакти, телефон, факс и Е-mail – **Приложение №12.**
7. Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварителното съгласие за работа по определена част от Обекта.
8. Фирмата оферент трябва задължително да направи оглед на обекта и добре да прецени обема на работата, след което се представя и подписва декларация за оглед – **Приложение №14.**
9. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** преди извършване огледа на обекта и остава при **ВЪЗЛОЖИТЕЛЯ**. Вторият екземпляр се подписва от Управителя/Изп.директор на кандидата и го прилага в офертата си – **Приложение №15**.
10. Автореференция с описание на дейностите, които фирмата изпълнява.
11. Доказателства за технически опит, квалификация и възможности на кандидата със следните документи:

* Справка за фирмата към момента на подаване на офертата за наличния средносписъчен брой на работещите във фирмата /в т.ч. брой квалифициран работнически и ИТР персонал/;
* Справка за налична собствена строителна механизация и автотранспорт;
* Удостоверения за членуване в браншови организации;
* Справка за изпълнени обекти от **подобен характер** през последните 3 /три/ години с пълно описание на предмета и посочване на цена, срок на изпълнение и данни за съответния възложител;
* Референции /минимум **3**бр/ **за обекти с подобен характер** за последните три години и референтен лист с адреси, телефонни номера и лица за контакти от други възложители.

1. Удостоверение за актуалното състояние на фирмата.
2. Финансов отчет, одитиран от експерт счетоводител за изминалата финансова година, както и текущ междинен финансов отчет към последното тримесечие.
3. Копие от документ за застраховка за професионална отговорност по реда на чл. 171 ЗУТ.
4. Копие от документ за наличие на системи за контрол: Обхватът на сертификацията трябва да съответства на предмета на поръчката.
5. Изисквания за съдействие от страна на Възложителя и условия за изпълнение на задачата. /ако няма се декларира/
6. Декларация относно изискванията на „Асарел-Медет“ АД за съответствие с режим на наложени международни ограничителни мерки и мерки върху търговията.

**4.3. Важни услови за участниците:**

* При непредставяне на който и да е от указаните в т.4.1 и 4.2 документи или при непопълване на, което и да е от приложенията по образец с указания за попълване, съответният участник ще бъде декласиран от по-нататъшно участие в процедурата.
* Всички описани документи в т.4.1 и т.4.2 се поставят заедно в общ голям плик. Попълнените приложения №1 и №2 се представят, както на хартиен, така и на електронен носител CD /DVD/ диск в Excel формат по формулярите образец на Възложителя.

Офертите се представят, като части **Финансова** и **Техническа** се поставят в два отделни по-малки непрозрачни плика, които от своя страна се поставят в общ голям непрозрачен плик.)

* Класирането на участниците в настоящата процедура и крайният избор на Главен изпълнител ще бъде извършено по комплексна методика за оценка на предложенията съобразно одобрени критерии.

**5. Начин и критерии за приемане на извършената работа. Качествени изисквания към услугата:**

* 1. Възложителя има право да посещава площадката на строително–монтажните и ремонтни работи по всяко едно време, с цел контрол върху спазване на техническото решение и качеството на изпълнение.
  2. ПИПСМР.
  3. Протоколи по Наредба No3.
  4. Протоколи от лабораторни измервания, единични изпитания, прогонки, наладъчни работи, 72-часови проби при експлоатационни условия и др..
  5. Да се влагат при изпълнението качествени материали, отговарящи на съответните действащи стандарти, отраслови нормали и на изискванията за съответствие на строителните продукти, като за това се представят нужните документи- сертификати и декларации за съответствие на продуктите. Съхранението на материалите и технологията за влагането им в строителния обект също трябва да отговаря на съответните технически изисквания за това.
  6. Междинното отчитане и разплащане на извършените работи ще се извършва на база двустранно съставен и подписан протокол обр.19 от Възложител и Изпълнител и междинен приемо-предавателен протокол.
  7. Подготовка на екзекутиви.
  8. Снимков материал.
  9. Констативен акт за установяване годността на строежа за приемане.
  10. Окончателно отчитане и приемане ще стане с Окончателен приемо-предавателен протокол за изпълнените работи, утвърден от Изпълнителния директор. От датата на утвърждаването започват да текат гаранционните срокове за СРР по договор.
  11. Изпълненият обем СРР, подлежащи на заплащане ще се отчита и заплаща въз основа на следните документи:
* Количествено-стойностна сметка (Протокол за установяване и заплащане на извършените видове СРР с натрупване от началото на изпълнението, подписана от представители на Възложителя и Изпълнителя;
* Заверена от Възложителя, подробна количествена ведомост към всеки протокол за установяване и заплащане на извършените видове СРР, придружена с чертеж с точни данни и размери на изпълнените работи. Протоколи за приемане на скрити работи (задължително придружени със снимков материал с обозначен мащаб) и други изискуеми задължително, по образци съгласно „Наредба №3/31.07.2003г. за съставяне на актове и протоколи по време на строителството” и изискванията на ПИПСМР, заверени от Възложителя; Декларация за съответствие (сертификат) на материалите, полуфабрикатите и изделията;
* Анализи за единичните цени на изпълнените СРР, които не са определени в Приложение КСС към договора;
* Искане за плащане (Сметка обр.22);
* Протокол от лицензирана лаборатория от извършените замери;
* Издадена данъчна фактура от Изпълнителя;
* При непредставяне на някой от изредените документи не следва да бъде извършено разплащане на актуваните СРР.
  1. Изпълнителят е длъжен да актува само изцяло извършени и годни за приемане СРР.
  2. Качеството на изпълнените СРР и замерването им се извършва съгласно изискванията на Правилата за изпълнение и приемане на СМР и изискванията в предоставените чертежи.
  3. Некачествено извършените работи извън нормативите на Правилата за изпълнение и приемане на СРР и изискванията в предоставените чертежи не се заплащат от Възложителя, поправят се за сметка на Изпълнителя или се разрушават за сметка на Изпълнителя, след съставяне на двустранен протокол за некачествено извършени работи.
  4. Количествата на изпълнените работи ще се доказват по време на тяхното изпълнение, двустранно между Изпълнителя и Възложителя.
  5. Остойностяването на изпълнените видове работи, ще се извършва по приети твърди единични цени в Приложение 1, елементи на ценообразуване за дейности извън Приложение 1 и доказани количества.

1. **Други условия**
   1. Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет” АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.
   2. Задължително е спазването на предписанията на отдели „БЗР”, „ВК”, „Екология” и „Фирмена сигурност” и от контролните органи.
   3. При изпълнението СРР на обекта да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПАБ.
   4. Стриктно да се спазват действащи нормативни документи по осигуряване на здраве и безопасност при работа.
   5. Задължително е изискването за наличие на постоянно техническо ръководство.
   6. На оферентите ще бъде осигурен достъп до обекта за периода, обявен за изготвяне на офертите. На избрания изпълнител ще се осигурят условия за работа в рамките на работното време на Дружеството (едносменно или дву-/три-сменно работно време, съобразно условията по договора).
   7. Оферентите могат да извършат оглед на обекта след предварително съгласуване деня посещението, но не по-късно от 5 календарни дни преди определения краен срок за подаване на оферти.
   8. Офертите да се представят до 15.30 часа на ............... 20…… г. по един от следните начини:

* На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: **“Оферта за Ремонт на асфалтови пътища през 2024 г.**” и забележка: „**Да се отвори само в присъствието на определената за целта комисия !**”.
* По обикновена или куриерска **поща**, запечатани в плик, адресирани до (както в предишната точка) /валидно е и пощенско клеймо/.
* На e-mail: **rshumanov@asarel.com**, лично на вниманието на Изпълнителния Директор.
  1. Офертите се отварят и разглеждат от избраната за целта комисия .
  2. Резултатите се оповестяват с приключване на работата на комисията, като подбора на подадените оферти се извършва по утвърдена методика.

Обръщаме внимание на участниците, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

**7. За контакти**

„Асарел – Медет” АД, Инвеститорски контрол – инж. Стойо Боснев,

тел: 0357/60210 вътр. 651, e-mail: [stoyobosnev@asarel.com](mailto:stoyobosnev@asarel.com)

**8. Приложения:**

1. Приложение №1 – „Техническа спецификация за обекта” – Количествена сметка;
2. Приложение №2 - Техническа спецификация на основните материали, които ще бъдат влагани на обекта;
3. Приложение №3 – Справка за ценообразуващи показатели.
4. Приложение №4 – Предлагана обща офертна цена и начин за разплащане.
5. Приложение №5 – Пакетът условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа.
6. Приложение № 6 – Общ срок за изпълнение.
7. Приложение №7 – Декларация за предложен гаранционен срок.
8. Приложение №8 – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.
9. Приложение №9 – Декларация за спазване на условията за Управление на строителните отпадъци
10. Приложение №10 – Проекто-договор за строителство.
11. Приложение №11 – Декларация за срок на валидност.
12. Приложения №12 – /12-1, 12-2 и 12-3/ – „Административни сведения” и Декларации за отсъствие на обстоятелства.
13. Приложение №13 – Образец на Декларация за Подизпълнители.
14. Приложение №14 – Декларация за оглед на площадката.
15. Приложение №15 – Образец на Декларация за конфиденциалност.
16. Приложение №16 – Утвърдена технология на Възложителя за изпълнение на дейностите.
17. Приложение №17 – Ситуационна схема на обекта.
18. Приложение № 18 – Декларация относно изискванията на „Асарел-Медет“ АД за съответствие с режим на наложени международни ограничителни мерки и мерки върху търговията.

**ИЗГОТВИЛ : СЪГЛАСУВАЛИ:**

Инв. Контрол: Р-л отдел „Строителство“:

/инж. Ст. Боснев/ /инж. Здр. Кърпаров/

Р-л отдел „Екология”:

/инж. М. Джиджинкова/

Р-л отдел „БЗР“:

/инж. П. Деменджиев/

Н-к рудник „Асарел“:

/инж. Ив. Андреев/

Директор „ПД“:

/инж. Ив. Чолаков/